open-index/open-wikipedia-markdown huggingface dataset:
Integra teorio

**Integra teorio** aŭ **integra filozofio** estas mondkoncepto, kiu celas evoluigi ampleksan, ekvilibran kaj holisman rigardon al la homo kaj la mondo. Tiucele ĝi klopodas integri antikvajn, modernajn kaj postmodernajn mondrigardojn, okcidentan kaj orientan filozofion, spiritecon kaj sciencan pensadon.

Pioniroj de integra teorio estis i.a. Sri Aŭrobindo kaj Jean Gebser. Ĝia ĉefa reprezentanto fariĝis Ken Wilber.

## Elementoj 
La integra teorio de Ken Wilber rekonas 5 elementojn:
* kvadrantoj
* niveloj
* linioj
* statoj
* tipoj

### Kvadrantoj 
Integra teorio rekonas 4 ĉefajn dimensiojn, aŭ perspektivojn. Ilia grafika reprezentaĵo estas spaco dividita al 4 partoj per kruco. Ili estas:
* supra maldekstra (, mallongigo *UL*)
** individua, subjektiva ("mio")
* supra dekstra (, mallongigo *UR*)
** individua, objektiva ("ĝio")
* suba maldekstra (, mallongigo *LL*)
** kolektiva, subjektiva ("nio")
* suba dekstra (, mallongigo *LR*)
** kolektiva, objektiva ("ĝiaro")

### Niveloj 
Laŭ integra teorio, la homa konscio evoluas laŭ ŝtupoj:

# egocentrismo
# etnocentrismo
# mondcentrismo

Super tiuj tri niveloj troviĝas la *integra* nivelo. Homo, kiu atingis ĝin, trovas ankaŭ en la malpli altaj niveloj ion pozitivan kaj rigardas ĉiujn erojn de la materia kaj spirita mondo kiel interplektitan reton.

La holarkion *egocentrismo - etnocentrismo - mondcentrismo - integra mondrigardo* prezentas pli detale - kaj kun pli multaj ŝtupoj - la spirala dinamiko.

## Integra movado 
Ĉirkaŭ integra teorio formiĝis iom nebule formulita socia movado.

La *integra movado* celas, ke homoj atingu - i.a. pere de meditado - pli profundan konscion kaj pli altan nivelon de evoluo. Tiamaniere ĝi volas malfermi novajn resursojn por solvi tutmondajn problemojn.

## Vidu ankaŭ 
* Ken Wilber
* Integrismo
* Sex, Ecology, Spiritually
* Disvolviĝa psikologio

## Eksteraj ligiloj 
* Integra Instituto 
* Integra vivo - altnivela persona evoluo per Integra teorio 
* Integra Eŭropo  - superrigardo de integra komunumo en Eŭropo 
* Asocio "Integra Forumo" 

## Bibliografio 
* http://verkoj.com/verkistoj/klaus-friese/salto-de-la-konscio/ H. Lasarcyk: *Salto de la konscio. Kiel integrale orientigita rigardo al la mondo ŝanĝas nian vivon. Enkonduko. tradukis Klaus Friese* (www.verkoj.com)

Kategorio:Spiriteco
Kategorio:Filozofiaj konceptoj
Adolf Ágai

**Adolf ÁGAI,** laŭ hungarlingve kutima nomordo **Ágai Adolf** estis hungara kuracisto, ĵurnalisto, redaktoro, membro de Societo Kisfaludy.

Adolf Ágai naskiĝis kiel *Rosenzweig Adolf* la  1836 en Jankovác. Li mortis la  1916 en Budapeŝto.

## Biografio 
Adolf Ágai devenis el pola-juda familio. Li komence vivis en nuntempa Kroatio, havanta la kroatan lingvon. Li frekventis lernejojn en Nagyabony, Pest (urbo) kaj Nagykőrös, universitaton en Vieno, dume li lernis hungare. Poste li vojaĝis al Eŭropo, Azio kaj Afriko. Li debutis verkisto en 1854, poste li ofte verkadis al diversaj periodaĵoj, parte hungare, parte germane. Inter 1870–1879 li redaktis revuon, dume li ankaŭ tradukadis kaj fondis periodaĵon. Liaj pseŭdonimoj estis *Porzó*, *Náday Ezüstös*, *Dr. Tőkés, K. T., Kappan Tóbiás, Forgó János*, *Csicseri Bors, Spitzig Iczig, Lengenádfalvay Kotlik Zirzabella*, *Tallérosy Zebulon*, *Hirviszi Bibicz Misi*, *Forgó bácsi, Nemo, Ali*, *M. B.* és *▽ Χ*.

## Verkaro (elekto) 
* *Ilona* 1861 tradukita romano
* *Gyermek humor* 1877
* *Gyöpre magyar!* elektitaj ŝercoj, historietoj, kantoj 1879
* *Forgó bácsi gyermekszinháza* 16 teatraĵetoj 1882
* diversaj kalendaroj tiutempe popularaj
* *Forgó bácsi képes könyve* poemoj kaj fabeloj 1887

## Fontoj 
* Hungarlingva Vikipedio
* hungare
* hungare 

Kategorio:Hungaraj ĵurnalistoj
Kategorio:Hungaraj tradukistoj
Kategorio:Hungaraj redaktoroj
Kategorio:Hungaraj kuracistoj
Kategorio:Hungaraj framasonoj
László Kovács (violonisto)

**KOVÁCS László** estas rumania hungara violonartisto. Li naskiĝis en Miercurea Ciuc la 19-an de majo 1976.  

## Kariero
László Kovács finis la fakon pri violonludo en Universitato Transilvania de Braŝovo en 1999 kaj li instruas de tiam en la Muzika kaj Arta Liceo de Miercurea Ciuc. Li estas unu el fondintanoj de kamerorkestro Csíki Kamarazenekar kaj ĝia vicprezidanto.

## Fonto
*Civilorganizaĵoj 

Kategorio:Rumanujaj hungaraj komponistoj kaj muzikistoj
Kategorio:Rumanujaj hungaraj violonistoj
Kategorio:Naskiĝintoj en Rumanio
Zoltán Szőnyi

**SZŐNYI Zoltán** [soe:nji] estas rumania hungara muzikinstruisto, pianisto, dirigento. Li naskiĝis en Târgu Mureș la 18-an de julio 1942.  

## Kariero
Zoltán Szőnyi akiris diplomon en 1968 en la Muzika Altlernejo de Kluĵo kaj de tiu jaro li instruis pianon, kamarmuzikon kaj li gvidis orkestron en Muzika kaj Arta Liceo de sia naskiĝurbo. Li estas konstanta orkestrestro de kamerorkestro Csíki Kamarazenekar de Miercurea Ciuc.

## Fonto
* *Ki kicsoda Aradtól Csíkszeredáig*, Pallas-Akadémia Könyvkiadó, Csíkszereda, 1997.

Kategorio:Rumanujaj hungaraj komponistoj kaj muzikistoj
Kategorio:Rumanujaj hungaraj dirigentoj
Holono (filozofio)

**Holono** (greke: ὅλον, *holon* - neŭtra formo de ὅλος, *holos* "tuta") estas io, kio estas samtempe tutaĵo kaj parto. La terminon enkondukis Arthur Koestler en sia libro *La fantomo en la maŝino* (1967).

Ekzemple ĉelo estas tutaĵo, sed samtempe parto de pli ampleksa tutaĵo, de organo, kiu mem estas parto de korpo. Tiamaniere estiĝas strukturigo de holonoj (simila al hierarkio), kiu nomiĝas holarkio.

## Vidu ankaŭ 
* Holakracio - formo de mastrumado de organizoj bazita sur holonoj kaj holarkio
* Fraktalo
* Holismo

Kategorio:Holismo
Kategorio:Retoj
Emil Ábrányi (pli juna)

**Emil Ábrányi (pli juna)** [AbrAnji], laŭ hungarlingve kutima nomordo *Ifjabb* **Ábrányi Emil** estis hungara poeto, tradukisto, ĵurnalisto, politikisto, membro de Societo Kisfaludy, membro de Societo Petőfi. Lia patro estis Kornél Ábrányi (komponisto).
Emil Ábrányi naskiĝis la  1850 en Pest (urbo). Li mortis la  1920 en Szentendre.

## Biografio 
Emil Ábrányi post lernado li eklaboris kiel ĵurnalisto, kritikisto, baldaŭe li laboris en pluraj periodaĵoj ankaŭ kiel redaktoro. Li debutis poeton en 1866. Li estis parlamentano inter 1889-1892. Ekde 1906 ĝismorte li vivis en Szentendre. Li havis edzinon, kiu naskis filon. Li poemadis kun sukcesoj precipe pri amo, patrujo kaj homeco. Liaj dramoj ne portis sukcesojn.

## Verkaro (elekto) 
* Poemoj
** *Költemények* (Poemoj) 1876
** *Újabb költemények* (Pli novaj poemoj) 1882
** *Szabadság, Haza* (Libereco, patrujo) poemaro 1888
** *Márciusi dalok* (Martaj poemoj) 1899
** *Költemények* elektitaj poemoj 1903
* Tradukaĵoj
** Richard Wagner: Tristano kaj Izoldo 1889
** George Byron: Don Juan 1892
** Edmond Rostand: Cyrano de Bergerac 1898

## Memorigiloj 
En Szentendre strato portas lian nomon.

## Fontoj 
* Hungarlingva Vikipedio
* biografio hungare

Kategorio:Hungaraj poetoj
Kategorio:Hungaraj tradukistoj
Kategorio:Hungaraj ĵurnalistoj
Kategorio:Hungaraj politikistoj
Kategorio:Hungaraj framasonoj
6729 Emiko

**6729 Emiko** estas asteroido de la asteroida zono, malkovrita la  de la japana astronomo Satoru Otomo elde la observatorio de Kijosato, en Hokuto (gubernio Jamanaŝi, Japanio).

## Nomo 
Ĝi estis nomita en honoro de *Emiko Otomo*, edzino de la malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Satoru Otomo
Kategorio:Astronomiaj objektoj malkovritaj en 1991
Kornél Ábrányi (pli juna)

**Kornél Ábrányi (pli juna)** [AbrAnji], laŭ hungarlingve kutima nomordo **Ábrányi Kornél** estis hungara verkisto, ĵurnalisto, politikisto, membro de Societo Kisfaludy, membro de Societo Petőfi. Lia patro estis Kornél Ábrányi (komponisto).
eta|Tomboskulptaĵo de Kornél Ábrányi

Kornél Ábrányi naskiĝis la  1849 en Pest (urbo). Li mortis la  1913 en Budapeŝto.

## Biografio 
Kornél Ábrányi frekventis lernejojn en Pest kaj Győr. Li eklaboris en diversaj ŝtataj oficejoj, ekde 1876 li redaktis diversajn periodaĵojn. Li estis parlamentano inter 1884–1901.

## Verkaro (elekto) 
* Politikaĵoj:
** *Újabb országgyűlési fény- és árnyképek* (Pli novaj lumo- kaj ombrobildoj) 1877
** *Tisza Kálmán és gr. Andrássy Gyula* 1878
* Romanoj:
** *A dicsőség bolondja* 1874
** *Régi és új nemesek* (Malnovaj kaj novaj nobeloj) 1881
** *Egy modern apostol* (Moderna apostolo) 1882
* Teatraĵoj:
** *A rövidlátók* 1872
** *A kis gróf szerelme* (Amo de la malgranda grafo) 1877
** *A csalhatatlan* 1883
* Diversaj artikoloj.

## Fontoj 
* Hungarlingva Vikipedio
* http://mek.oszk.hu/02100/02139/html/sz01/23.html
* http://mek.oszk.hu/00300/00355/html/ABC00003/00050.htm

Kategorio:Hungaraj verkistoj
Kategorio:Hungaraj ĵurnalistoj
Kategorio:Hungaraj politikistoj
6730 Ikeda

'*6730 *Ikeda'''* estas asteroido de la asteroida zono, malkovrita la  de la japana astronomo Takeŝi Urata elde la Stacio de Oohira de la Observatorio de Nihondaira en Ŝizuoka.

## Nomo 
Ĝi estis nomita en honoro de la japana astronomo *Tetsuro Ikeda'' (1894–1981), tria direktoro de la Latituda Internacia Observatorio de Mizusaŭa de 1943 al 1963. Dum sia direktoreco, li establis sistemon de mezuroj por kompreni la meteologiajn efikojn sur la observoj pri varioj de latitudo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Astronomiaj objektoj malkovritaj en 1992
Lajos Abonyi

**Lajos ABONYI** [lajoŝ abonji], laŭ hungarlingve kutima nomordo **Abonyi Lajos** estis hungara verkisto. Lia origina plena nomo (laŭ la hungarlingve kutima nomordo) estis **Márton Ferenc József**, lia nobela antaŭnomo estis *zsarolyáni* [ĵarojAni], lia filo estis Lajos Márton (arkeologo).

Lajos Abonyi naskiĝis kiel **Márton Ferenc** la  1833 en *Kisterenye* (nuntempa parto de Bátonyterenye). Li mortis la  1898 en Abony.

## Biografio 
Lajos Abonyi frekventis lernejon en Kecskemét, universitaton en Pest (urbo), fine kolegion en Kecskemét. Li partoprenis en la liberecbatalo en 1849. Ekde 1853 li kultivis sian bienon en Abony, sed li okupiĝis ankaŭ pri literaturo kaj li kolektis popolkantojn. En 1861 li ricevis postenon en la departementa administrado. En 1867 li aliĝis al Societo Kisfaludy, en 1876 al Societo Petőfi.

## Verkaro (elekto) 
* *A fonó krónikája* (Kroniko de la teksejo) 3-voluma novelaro
* *Itt a szép Alföldön* (Ĉi tie estas bela sur la ebenaĵo) novelaro
* *A betyár kendője* teatraĵo
* *Kenyér és becsület* (Pano kaj hinesto) romano
* *Észak csillaga* (Stelo de nordo) historia romano
* *Emlékek* (Memoroj) novelaro

## Memorigiloj 
dekstre|150px|
* skulptaĵo en Abony de 1905
* muzeo nomata "Abonyi Lajos"

## Fontoj 
* Hungarlingva Vikipedio
* hungare

Kategorio:Hungaraj verkistoj
Akademio de Persaj Lingvo kaj Literaturo

La **Akademio de Persaj Lingvo kaj Literaturo** () estas la plej alta instanco de lingvo persa en Irano.

## Historio 
La akademio estis fondita la unuafoje en 1934. Ĝi funkciis ĝis 1943 kiam ĝi estis disigita. La akademion oni duafoje fondis en 1971 kaj ĝi funkciis ĝis la alveno de revolucio en Irano. La postrevolucia registaro estigis la akademion triafoje en 1990 kaj ĝi funkcias sen ia interrompo ekde tiam.

## Taskoj 
La taskoj de la akademio estas:

* Protekti aŭtentikecon de la persa lingvo
* Pliriĉigi la lingvon por ke ĝi kapablu esprimi novajn sciencajn kaj literaturajn terminojn
* Popularigi la persan lingvon en Irano kaj ekster Irano
* Vivigi la lingvon por ke ĝi akomodu novajn konceptojn

## Membraro 
La membroj de la prestiĝa akademio konsistas el kaj irananoj kaj fremduloj. La strukturo de la akademio permesas ke 15 -25 irananoj kaj ĝis 10 neirananoj estiĝu membroj samtempe. Unu el la estimindaj membroj nomiĝas 'ĉefmembro.' En 2012, Gholam Ali Haddad Adel estis la ĉefmembro.

## Referencoj 
## Eksteraj ligiloj 
* La Oficiala Retejo de la Akademio de Lingvo kaj Literaturo Persaj  (perse)

Kategorio:Lingvaj akademioj
Kategorio:Naciaj akademioj
Kategorio:Edukado en Irano
Kategorio:Persa lingvo
Kategorio:Perslingva literaturo
Kategorio:Kulturaj organizaĵoj en Irano
Kategorio:Organizaĵoj fonditaj en 1935
6722 Bunichi

'*6722 *Bunichi'''* estas asteroido de la asteroida zono, malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.

## Nomo 
Ĝi estis nomita en honoro de *Bunichi Saito'', emerita profesoro ĉe la Université de Niigata, fakulo pri la alta atmosfero de Tero, ĉefe pri la aera lumo. Li ankaŭ estas agnoskita fakulo pri la verkisto Miyazawa Kenji kaj estras la muzeon de la "Centro Kenji Miyazawa Iihatobu".

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1991
6735 Madhatter

'*6735 *Madhatter''''' estas asteroido de la asteroida zono, malkovrita la  de la japana astronomo Takeŝi Urata elde la Observatorio de Nihondaira en Ŝizuoka.

## Nomo 
Ĝi ŝuldas sian nomon al la freneza ĉapelisto (), rolulo en la porinfanaj rakontoj « La aventuroj de Alicio en Mirlando » kaj « Trans la spegulo » de Lewis Carroll.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Astronomiaj objektoj malkovritaj en 1992
Kosmoteleskopo Spitzer

eta|Arta reprezentaĵo de teleskopo Spitzer
[eta|Bildo de la galaksio [Andromeda galaksio|Andromeda (M31) fotita de Spitzer uzante unfraruĝa spektro.]]
La **kosmoteleskopo Spitzer** ( *Spitzer Space Telescope* aŭ **SST**) estas kosma observejo dediĉita al infraruĝa radiado. Ĝi estis lanĉita de NASA la  kaj orbitas ne la Teron, sed la Sunon.

La teleskopo komence havis la pli teknikan nomon *Space Infrared Telescope Facility* (SIRTF; = Kosma Infraruĝa Teleskop-Instalaĵo). La  NASA ŝanĝis la nomon al *Spitzer*, laŭ la astrofizikisto *Lyman Spitzer*, kiu kiel unua proponis la konstruadon de kosmoteleskopoj.

La teleskopo havas spegulon kun diametro de 85&nbsp;cm. Por eviti misformiĝon pro temperaturaj diferencoj kaj precipe por minimumigi infraruĝan radiadon de la spegulo mem ĝi estis malvarmigata al 5,5 K.

NASA antaŭvidis, ke SST funkciu almenaŭ kvin jarojn. Dum tiu tempo la teleskopo pli kaj pli distanciĝis de Tero. En majo 2009 finkonsumiĝis la malvarmigilo (likva heliumo), tiel ke la temperaturo de la spegulo altiĝis al 31 K kaj la plej long-onda el la tri sensiloj ne plu estas uzebla. La du aliaj sensiloj ankoraŭ funkcias.

Kategorio:Teleskopoj
Kategorio:Kosmaj observatorioj
Treniota

**Treniota** (~1210 - 1264) estis Grandduko de Litvo (1263 - 64).

Laŭ pli postaj fontoj li estis nevo de Mindaugas - filo de lia fratino. Unuafoje estis menciita en kronikoj en la jaroj 1260 - 1261, kiam sub lia gvido Ĵemajtio ribelis kontraŭ kruckavaliroj, al kiuj ĉi tiaj teroj transdonis Mindaŭgas. Post ribelo Treniota proponis al Mindaŭgas por ke tiu supere estris super ĉi tiaj teroj, sed kun kondiĉo rifuzi pri kristanismo kaj estradi per batalado kontraŭ kruckavaliroj. Mindaŭgas konsentis, sed Treniota ne deziris perdi sian potencon kaj en la jaro 1263 estis unu el komplotanoj, kiuj mortigis Mindaŭgas kaj fariĝis grandduko. Post iom da tempo li estis mem mortigita per komplotantoj - eksaj servistoj de Mindaŭgas.

## Vidu ankaŭ 
* Grandprinclando Litovio

Kategorio:Regantoj de Litovio
Kategorio:Historio de Litovio
Kategorio:Historio de Belorusio
6786 Doudantsutsuji

'*6786 *Doudantsutsuji'''* estas asteroido de la asteroida zono, malkovrita la  de la japanaj astronomoj Shigeru Inoda kaj Takeŝi Urata elde la observatorio de Karasujama (Nasukarasujama, gubernio Toĉigi, Japanio).

Gŝi ŝuldas sian nomon al la *dodan-tsutsuji'' (japane skribe ドウダンツツジ aŭ 満天星躑躅, ), ĝardenkultivata arbusto, kies nomo signifas " Steloj en la tuta ĉielo ".

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Malkovrita de Shigeru Inoda
Kategorio:Astronomiaj objektoj malkovritaj en 1991
Švarnas

**Švarnas** (litove-Švarnas, rusine-Шварн, Shvarno, pole - Shvarno, baptonomo estas Ioan, 1230-a jardeko - 1270) - estis reĝo rusa (1264-1270), grandduko litova (1267-1270). Pli juna filo de volinia princo kaj rusa reĝo Danielo el dinastio Rurikidoj.

En la jaro 1254 edziĝis kun filino de Mindaugas. Partoprenis en militiroj kontraŭ Polio, Jatvagio.
En la jaro 1264, post morto de la patro, ricevis parton de lia ŝtato. En sama jaro kune kun sia onklo Vasilko helpis al Vaišvilkas ricevi potencon en Litovio, konkeri novajn terojn, venĝi al kontraŭuloj.
En la jaro 1267 ricevis de Vaišvilkis potencon en Litovio. Mortis en la jaro 1270, heredanton ne havis.

Kategorio:Rurikidoj
Kategorio:Regantoj de Litovio
Kategorio:Historio de Litovio
Kategorio:Historio de Belorusio
Kategorio:Historio de Ukrainio
Lundy

**Lundy** estas la insulo plej granda de la kanalo de Bristol, je 19 km de la marbordo de Devon, en Anglio (Unuiĝinta Reĝlando), proksimume je triono de la distanco de la kanalo inter Anglio kaj Kimrio. Lundy ŝuldas sian nomon al unu de la britaj marregionoj.

En 2007, estis populacio de 28 loĝantoj, inklude volontulojn. Tio inkludas gardiston, zorgiston de la insulo kaj unu farmisto, krom la dungitoj por deĵori ĉe trinkejo. La majoritato loĝas en aŭ ĉe vilaĝo sude de la insulo. La majoritato de la vizitantoj estas ekskursantoj unutagaj, kvankam estas 21 feriaj propraĵoj kaj kampadejo por vizitantoj, ĉio ĉefe sude de la insulo.

Per voĉdonado de 2005 de la legantoj de *Radio Times*, Lundy estis elektita la deka mirindaĵo plej granda de Britio. La tuta insulo estis proklamita kiel Loko de Speciala Scienca Intereso kaj estis la unua mara Naturrezervejo de Anglio, pro sia unikaj flaŭro kaj faŭno, kaj la unua mara konservada zono. Estas administrata de Landmark Trust je la konto de National Trust.

## Referencoj 
Kategorio:Insuloj de Unuiĝinta Reĝlando
Kategorio:Geografio de Unuiĝinta Reĝlando
Ken Wilber

**Kenneth** "**Ken**" **Earl WILBER Jr.** (naskiĝis la 31-an de januaro 1949 en Oklahoma City, Oklahoma) estas usona Integrala filozofo kaj verkisto. Li publikigis pli ol 20 librojn pri psikologio, filozofio, mistiko, spiriteco ktp. kaj estas rigardata kiel ĉefa reprezentanto de integrala teorio. En 1998 li fondis la *Integralan Instituton*. Li vivas kaj laboras en Boulder, Koloradio, Usono.

## Verkoj 
* *The Spectrum of Consciousness*, 1977
* *No Boundary: Eastern and Western Approaches to Personal Growth*, 1979
* *The Atman Project: A Transpersonal View of Human Development*, 1980
* *Up from Eden: A Transpersonal View of Human Evolution*, 1981
* *A Sociable God: A Brief Introduction to a Transcendental Sociology*, 1983
* *Eye to Eye: The Quest for the New Paradigm*, 1984
* *Transformations of Consciousness: Conventional and Contemplative Perspectives on Development* (kun-aŭtoroj: Jack Engler, Daniel Brown), 1986
* *Spiritual Choices: The Problem of Recognizing Authentic Paths to Inner Transformation* (kun-aŭtoroj: Dick Anthony, Bruce Ecker), 1987
* *Grace and Grit: Spirituality and Healing in the Life of Treya Killam Wilber*, 1991
* *Sex, Ecology, Spirituality*, 1995
* *A Brief History of Everything*, 1996
* *The Eye of Spirit: An Integral Vision for a World Gone Slightly Mad*, 1997
* *The Essential Ken Wilber: An Introductory Reader*, 1998
* *The Marriage of Sense and Soul: Integrating Science and Religion*, 1998
* *One Taste: The Journals of Ken Wilber*, 1999
* *Integral Psychology: Consciousness, Spirit, Psychology, Therapy*, 2000
* *A Theory of Everything*, 2000
* *Boomeritis: A Novel That Will Set You Free*, 2002
* *The Simple Feeling of Being: Visionary, Spiritual, and Poetic Writings*, 2004
* *Integral Spirituality: A Startling New Role for Religion in the Modern and Postmodern World*, 2006
* *The Integral Vision: A Very Short Introduction to the Revolutionary Integral Approach to Life, God, the Universe, and Everything*
* *Integral Life Practice: A 21st-Century Blueprint for Physical Health, Emotional Balance, Mental Clarity, and Spiritual Awakening*, 2008
* *The Pocket Ken Wilber*, 2008
* *The Integral Approach: A Short Introduction by Ken Wilber*, cifereca libro, 2013, 
* *The Fourth Turning: Imagining the Evolution of an Integral Buddhism*, cifereca libro, 2014, 
* *Integral Meditation: Mindfulness as a Way to Grow Up, Wake Up, and Show Up in Your Life*, 2016, 
* *The Religion of Tomorrow: A Vision For The Future of the Great Traditions*, 2017, 
* *Trump and a Post-Truth World*, 2017, 
* * Integral Buddhism: And the Future of Spirituality*, 2018, 
* *Integral Politics: Its Essential Ingredients*, cifereca libro, 2018
* *Finding Radical Wholeness: The Integral Path to Unity, Growth, and Delight*, 2024, 

## Vidu ankaŭ 
* Integra teorio
* Disvolviĝa psiĥologio
* Transpersona psiĥologio

## Eksteraj ligiloj 
*  ()

Wilber,Ken
Wilber,Ken
Eldey

eta|dekstra|Eldey situantas ĉe la sudokcidenta pinto de la Duoninsulo Reykjanes.

**Eldey** estas malgranda insulo ĉe ĉirkaŭ 16&nbsp;km ĉe la marbordo de la duoninsulo Reykjanes, de sudokcidenta Islando. Situanta okcidente-sudokcidente de Rejkjaviko, la insulo Eldey kovras areon de malpli ol 2 ha, kaj staras je alto de 77 m. Ties krutaj klifoj estas hejmo al grandaj nombroj de birdoj, inklude unu el plej grandaj kolonioj de Norda sulo en la mondo, kun ĉirkaŭ  paroj. Tiu kolonio povas esti nun rigardata pere de du retkameraoj kiuj situantas ĉe la pinto de la insulo.

La insulo iam eltenis grandan populacion de Granda aŭko el kiam ili moviĝis tien el Geirfuglasker sekve de vulkana erupcio en 1830. Kiam la kolonio estis malkovrata en 1835, oni ĉirkaŭkalkulis 50 birdojn. Muzeoj, dezirinte haŭtaĵojn de la aŭko por konservado kaj montrado, rapide ekkolektis birdojn el la kolonio. La lasta paro, kovanta ovon, estis mortigitaj tie en Julio 1844, kaj Jón Brandsson kaj Sigurður Ísleifsson mortigis la plenkreskulojn kaj Ketill Ketilsson rompis la ovon per sia buto.

## Referencoj 
Kategorio:Insuloj en Islando
Brochon

**Brochon** estas franca komunumo situanta en Departemento Côte-d'Or kaj en regiono Burgonjo-Franĉkonteo.

## Historio 
La unua skriba mencio de la vilaĝo datiĝas de 878 kiel *Villa Briscona*.

La nuna kastelo kun stilo de renesanco datiĝas de 1895. En 1962 liceo enloĝiĝis en ĝi.

## Geografio 
### Demografio 
## Najbaraj komunumoj 
## Partneraj urboj 
## Notoj kaj referencoj 
## Vidu ankaŭ 
### Vidu ankaŭ 
* Komunumoj de Côte-d'Or

### Eksteraj ligiloj 
* Paĝaro de la paroĥo 

Kategorio:Komunumoj de Côte-d'Or
Syltefjord

**Syltefjord** estas vilaĝo por fiŝkaptado en la municipo Båtsfjord de la kantono Finnmark, Norvegio. Ĝi situantas en marpaco de interna fjordo Syltefjorden. Nune ĝi estas abandonita.

## Referencoj 
## Eksteraj ligiloj 
* Fotoj de Syltefjord

Kategorio:Geografio de Norvegio
Kategorio:Finnmark
Oceania lingvaro

La **oceania lingvaro** estas familio de proksimume 450 lingvoj parolataj en Oceanio, pli precize en Melanezio, Mikronezio kaj Polinezio. Ĝi estas branĉo de la aŭstronezia lingvaro.

Kvankam oceaniaj lingvoj estas multaj kaj uzataj en vasta areo, ili sume havas proksimume nur du milionojn da parolantoj. La plej multe parolataj oceaniaj lingvoj estas la fiĝia kaj samoa. Aliaj konataj oceaniaj lingvoj estas la maora, tahitia kaj havaja.

Ĉiuj oceaniaj lingvoj estas idoj de hipoteza pralingvo, la praoceania lingvo.

## Geografia distribuo 
Oceaniaj lingvoj estas parolataj en jenaj landoj:
* Nov-Zelando kaj ĝiaj teritorioj (Niuo, Kukinsuloj),
* Salomonoj,
* Papuo-Nov-Gvineo (kun papuaj lingvoj),
* Vanuatuo,
* Fiĝio,
* Tongo,
* Samoo,
* Nauro,
* Tuvalo,
* Marŝaloj,
* Kiribato,
* Federacio de Mikronezio,
* usonaj teritorioj: Nord-Marianoj, Havajo,
* francaj teritorioj: Nov-Kaledonio, Franca Polinezio, Valiso kaj Futuno,
* ĉilia teritorio: Paskinsulo.

## Subfamilioj 
* Lingvoj de la Admiralecinsuloj
* Temotua lingvaro
* Okcidenta oceania lingvaro
* Centr-orienta oceania lingvaro
** Suda oceania lingvaro
** Mikronezia lingvaro
** Fiĝi-polinezia lingvaro
*** Polinezia lingvaro

## Vidu ankaŭ
* Polinezianoj
* Polinezia Triangulo

Kategorio:Lingvofamilio
Miklós Chilf

**CHILF Miklós** [kilf] estas rumania hungara muzikinstruisto, pianisto, komponisto. Li naskiĝis en Târgu Mureș la 10-an de marto 1905 kaj mortis ? la 23-an de novembro 1985  
## Kariero
Miklós Chilf post fino de muzikkonservatorio de sia naskiĝurbo studis en franca kaj itala muzikartaj altlernejoj. Poste li iĝis muzikinstruisto en sia naskiĝurbo. 
## Komponaĵoj ĉefaj
**Velencei kaland*, muzikkomedio prezentita en 1939. 
**A gyáva nyulacska*, muzikpupteatro kun teksto de János Kemény (1956).
## Fonto
*Romániai magyar irodalmi lexikon 

Kategorio:Rumanujaj hungaraj komponistoj kaj muzikistoj
Tanato

En la helena mitologio estas **Tanato** aŭ **Tanatoso** (helene **θάνατος**, latine *Mors*) dio de la morto kaj la morto mem, filo de la diino de nokto Nikso. Li estas prezentata kiel filo de la dio de senfunda abismo kaj eterna mallumo Tartaro, laŭ aliaj fontoj lia patro estis Erebo. Lia frato-ĝemelo estis dio de la dormo Hipno.
eta|maldekstre|200ra|Tanato kaj Hypno

Tanato estis bildigata en formo de la juna homo kun nigraj flugiloj kaj kun estingita aŭ estinganta torĉo. Li venadis por mortontoj, kiam forpasis ilia tempo destinita de la sorto kaj forportadis ilin en submondon, kie li fordonadis ilin al la dio Hadeso. Dufoje sukcesis la homoj Tanaton superruzi. Foje Heraklo embuskis malantaŭ kripto, kie estu sepultota Alkesto, kaj kiam Tanato venis por ŝi, Heraklo en obstina lukto venkis lin kaj elpostulis de li promeson, ke li redonos al Alkesto vivon. En la dua fojo trompis lin Sizifo, kiu eĉ por certa tempo liberigis homaron de la ŝarĝo de morto.

Tanato, kun sia frato Hipno, transportis en regnon de mortintoj ankaŭ bravan likian heroon Sarpedonon, kiu falis antaŭ muregoj de Trojo.

## Vidu ankaŭ 
* tanatologio
 

Kategorio:Dioj de la helena mitologio
Kategorio:Dioj pri morto
Kategorio:Ktonikaj dioj
Kategorio:Personigoj de la helena mitologio
István Csucsuja

**CSUCSUJA István** [ĉuĉuja] estas rumania hungara historiisto. Li naskiĝis en Kluĵo la 19-an de aŭgusto 1942.

## Kariero
István Csucsuja diplomitiĝis pri historio en UBB de Kluĵo. De 1972 li estis scienca esploristo en Instituto pri Historiscienco Nicolae Iorga de Bukareŝto, de 1979 universitata adjunkto, pli poste profesoro de UBB.
## Libroj
**1877, a Függetlenségi Háború és Erdély*, 1877-Sendependa Milito kaj Transilvanio (enkonduko de Ödön Bitay, Dan Berindei). Politikai Könyvkiadó 1977.
*''Vocatia libertatii : Lajos Mocsáry si românii. Cluj-Napoca : Presa Universitara Clujeana, 1994. 206 p. ISBN 973-96280-9-5 (Tartalom: Mocsáry Lajos /1826-1916/; nemzetiségi kérdés 19. század magyar)

## Fonto
*Romániai magyar irodalmi lexikon 

Kategorio:Rumanujaj hungaraj historiistoj
Frasne

''''*  estas komunumo de Francio. Ĝi situas en la departemento *Doubs*, en la regiono Burgonjo-Franĉkonteo (, prononco []). Fine de  en la komunumo vivis . Administre la komunumo apartenas al la arondismento *Pontarlier* (france *arrondissement de Pontarlier*), la centra kaj suda parto de la departemento, kaj estas la centro de la samnoma kantono *''.

## Geografio 
eta|maldekstra|La stacidomo de
Frasne troviĝas en la sudo de Doubs, ĉe la limo kun la departemento Jura,  sudoriente de Dijon,  sude de Besançon kaj  nordokcidente de Laŭzano.

La najbaraj komunumoj estas Boujailles kaj Dompierre-les-Tilleuls norde, Bouverans oriente, Bonnevaux sudoriente, Censeau sude, Bief-du-Fourg sudokcidente kaj Courvières okcidente.

Frasne havas stacidomon. Krom regionaj trajnoj veturas ankaŭ rapidaj trajnoj (TGV) al Parizo (tra Dijon) kaj Svislando (Laŭzano kaj Berno).

## Notoj kaj referencoj 
## Vidu ankaŭ 
* Komunumoj de Doubs
* Frasne (stacidomo)

## Eksteraj ligiloj 
* Oficiala retejo
* Neoficiala retejo


Kategorio:Komunumoj de Doubs
János Czitrom

**CZITROM János** [citrom] estis rumania hungara psikologo, tradukisto. Li naskiĝis en Târgu Mureș la 5-an de decembro 1923 kaj mortis la 16-an de julio 2016. 
## Kariero
János Czitrom kiel laborservulo iĝis militkaptito. Li diplomitiĝis en 1952 pri pedagogio-psikologio en Universitato Bolyai de Kluĵo. Komence li estis esploristo de Sociscienca Centro, de 1975 psikologo de Maŝinfabriko Unirea. 
## Fonto
*Romániai magyar irodalmi lexikon 

Kategorio:Rumanujaj hungaraj psikologoj
6736 Marchare

'*6736 *Marchare''''' estas asteroido de la asteroida zono, malkovrita la  de la japana astronomo Takeŝi Urata elde la Observatorio de Nihondaira en Ŝizuoka.

Ĉar ĝi estis malkovrita en marto, ĝi ricevis la nomon de la marta leporo (), rolulo en la porinfana rakonto « La aventuroj de Alicio en Mirlando » de Lewis Carroll. La marta leporo estas bona amiko de la freneza ĉapelisto kaj estas tiel freneza kiel li.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Astronomiaj objektoj malkovritaj en 1993
Borlotofazeolo

250px|eta|Borlotofazeolo
La **Borlotofazeolo** aŭ **Pintofazeolo** estas speco de ordinara fazeoluso kun makulita aspekto. La fazeolo estas en la hispana lingvo nomata *frijol pinto*, laŭvorte "pentrita fazeolo". En la itala lingvo ĝi nomiĝas "fagiolo borlotto" kaj en la nederlanda *kievitsboon* (vanela fazeolo) ĉar ĝi aspektas iomete kiel vanela ovo.

Borlotofazeolo antaŭ ĉio estas uzataj en la konservadoindustrio kiel anstataŭaĵo por la bruna fazeolo. En Usono kaj Meksiko ili estas tre ŝatataj, ankaŭ pureigitaj. Post la kuirado la fazeolo egale bruniĝas. Ĝi estas tre taŭga por chili con carne aŭ kiel farĉo en burritoj. La junaj verdaj guŝoj ankaŭ taŭgas esti uzataj en manĝaĵoj.

Kategorio:Legomoj
Kategorio:Fabacoj
Bavara Esperanto-Ligo

**Bavara Esperanto-Ligo** (mallongigo **BELO**, germana nomo *Bayrische Esperanto-Liga*) estas landa ligo de Germana Esperanto-Asocio (GEA). Ĝi reprezentas la GEA-membrojn en la federacia lando Bavario, subtenas la tutlandan asocion rilate al instruado kaj informado kaj plikonatigas la federacian landon al esperantistoj.

En Bavario ekzistas pluraj tre tradiciaj urbaj Esperanto-grupoj, interalie la (kvankam en unua organiza formo mallongviva) entute tutmonde unua Esperanto-grupo en Nürnberg, fondita en 1885 kaj komence kunordigita de Leopold Einstein, la klubo de la landa ĉefurbo Munkeno, fondita en 1891, aŭ la klubo de Aŭgsburgo, fondita en 1908. Bavara Esperanto-Ligo en sia nuna jura formo tamen nur ekestis en 1976 per la kunfando de antaŭe sendependaj Nord- kaj Sudbavara Esperanto-Ligoj.

## Estraro 
Laŭ la stato de decembro 2012, la estraro de la ligo konsistas el
* Bernd Krause, prezidanto,
* Stefanie Tucker, vicprezidanto,
* Pit Hauge, kasisto kaj respondeculo pri membroadministrado,
* Evi Geist, plia estrarano

## Junularo 
La junularo de BELO nomiĝas *Bavara Esperanto-Junularo* respektive germane *Esperanto-Jugend Bayern*, kaj estas la landa sekcio de Germana Esperanto-Junularo. Ĝi aparte subteniĝas fare de la anoj de la verva urba junulara Esperanto-grupo en Munkeno, sed kompreneble havas aktivulojn kaj membrojn ĉie en Bavario.

## Plua legado 
* satira artikolo "Bavara Esperanto, aŭ: Neniu lingvo estas tiom pura kiom la bavara biero",  en la bavara radia kaj televida korporacio *Bavara Radio (BR)* la 17-an de septembro 2022

## Eksteraj ligiloj 
* oficiala retejo (esperantlingve kaj germane)
* historia retejo de la 2010-aj jaroj (esperantlingve kaj germane, arkiva)
* retejo de la loka grupo en Munkeno 

Kategorio:Germanaj Esperanto-asocioj
Fiŝkapta ŝipo

[eta|280ra|dekstra|Krabkaptista boato el [Nordfrisaj insuloj laboranta en la Norda Maro ĉe Pellworm (Germanio).]]
eta|280ra|dekstra|Fortike dezajnita nuntempa fiŝoŝipo.
**Fiŝkapta ŝipo**, **Fiŝoŝipo**, **Fiŝista ŝipo** aŭ **Fiŝoboato** estas boato aŭ ŝipo uzata por fiŝkaptado en maro, lago aŭ rivero. Multaj diferencaj tipoj de ŝipoj estas uzataj por la diversaj kategorioj de komerca, vivtena kaj distra fiŝhokado.

## Ĝeneralaĵoj 
Laŭ la FAO, en 2004 estis 4 milionoj de fiŝkaptaj ŝipoj. 1,3 milonoj el kiuj proksimume estas ŝirmaj ŝipoj kun fermitaj areoj. Preskaŭ ĉiuj la kovritaj ŝipoj estas mekanikaj, kaj 40,000 el ili superas 100 pezotunojn. Aliflanke du trionoj (1,8 milionoj) de boatoj senferdekaj estas tradiciaj kaj de distintaj tipoj, kiuj funkcias nur per velo aŭ remiloj. Tiuj boatoj estas uzataj de la neindustriaj fiŝkaptistoj.

Malfacile oni ĉirkaŭkalkulas la nombron de ŝipoj de sporta fiŝkaptado. Varias laŭ grando, kaj male al la komercaj ŝipoj, ofte ne dediĉas sin nur al fiŝkaptado.

Antaŭ la 1950-aj jaroj estis malmulta standardigo (reguligo) de fiŝkaptaj ŝipoj. La dezajnoj povas varii laŭ la haveno aŭ ŝipkonstruejo. Tradicie la boatoj estis konstruitaj el ligno, sed la ligno jam ne estas tiom uzataj pro ties kosto kaj pro malfacilo akiri bonkvalitan konstrulignon. Oni uzas pli kaj pli la vitrofibron en la malgrandaj fiŝkaptaj ŝipoj de ĝis 25 metrojn (100 tunojn), dum ŝtalo estas uzata ĝenerale ĉe ŝipoj pli grandaj ol 25 metroj.

## Vidu ankaŭ 
* Fiŝhokado
* Fiŝkapta ŝiparo
* Trolo (fiŝreto)
* Komerca fiŝkaptado
* Vivtena fiŝkaptado

## Referencoj 
## Bibliografio 
* FAO (2007) *The status of the fishing fleet*  State of World Fisheries and Aquaculture, Food and Agriculture Organization of the United Nations, Rome. ISBN 978-92-5-105568-7

## Eksteraj ligiloj 
* Worldfishingtoday.com 

Kategorio:Fiŝkaptado
Kategorio:Ŝipoj
Esperanto-Asocio Berlin-Brandenburgio

La **Esperanto-Asocio Berlin-Brandenburgio** (mallongigo **EABB**, germana nomo *Esperanto-Verband Berlin-Brandenburg*) estis landa ligo de Germana Esperanto-Asocio (GEA) de 2005 ĝis 2019. Ĝi reprezentis la GEA-membrojn en la federaciaj landoj Berlino kaj Brandenburgio, subtenis la tutlandan asocion rilate al instruado kaj informado kaj plikonatigis la du federaciajn landojn al esperantistoj. Inter la asociaj agadoj de la lastaj jardekoj interalie elstaris la okazigo de la 84-a Universala Kongreso de Esperanto en somero 1999. Pluraj internacie elstaraj esperantistoj membris en la asocio.

## Junularo 
La junularo de EABB nomiĝis *Esperanto-Junularo Berlino-Brandenburgio* respektive germane *Esperanto-Jugend Berlin-Brandenburg*, mallonge **EJBB**, kaj estis la landa sekcio de Germana Esperanto-Junularo en la du federaciaj landoj.

## Eksteraj ligiloj 
* oficiala retejo (esperantlingve kaj germane)
*Protokolle der Mitgliederversammlung 2019 https://esperanto.berlin/de/verein/dokumente/

Kategorio:Germanaj Esperanto-asocioj
Hermann Schmid

**Hermann SCHMID** (naskiĝis la 25-an de majo 1922, mortis la 23-an de februaro 2011) estis germana esperantisto.

Esperantisto de 1960, li ekde tiu jaro movade aktivis en Aŭgsburgo kaj partoprenis la ĝemeliĝon inter la urboj Aŭgsburgo kaj Bourges en 1967. Jam samjare li inicis Bavaran Esperanto-renkontiĝon. Inter la jaroj 1968 kaj 1980 li estis prezidanto de la loka Esperanto-Grupo. De sia esperantistiĝo li same membris en Universala Esperanto-Asocio kun ties landa asocio Germana Esperanto-Asocio kaj en Sennacieca Asocio Tutmonda kun ties germanlingva sekcio Libera Esperanto-Asocio por Germanlingvio.

Li estis motora aktivulo de Bavara Esperanto-Ligo ekde ties ekesto per la kunfando de antaŭe sendependaj Nord- kaj Sudbavara Esperanto-Ligo en 1976, kaj de tiam ĝis la jaro 1998 estis ties prezidanto. Krome en la 1970-aj kaj komence de la 1980-aj jaroj li estis ĝenerala sekretario de Germana Esperanto-Asocio kaj Ĉefdelegito de UEA por Germanio - en la lastaj du taskoj li proksime kunlaboris kun sia edzino Margarete Schmid, kiu je lia granda funebro jam forpasis en novembro 2000. Aldone li multajn jarojn funkciis kiel delegito de UEA por Aŭgsburgo kaj membro de la aŭgsburga ekzamena komisiono de Germana Esperanto-Instituto. Li estiĝis honora membro kaj de Germana Esperanto-Asocio kaj de Esperanto-Lingvoklubo Aŭgsburgo. Aktiva membro de la socialdemokratia partio de Germanio, li multajn jarojn estis membro de la urba parlamento de Aŭgsburgo kaj efike uzis siajn urbajn politikajn kontaktojn favore al la Esperanto-agado.

Hermann Schmid inicis kaj gvidis multajn eventojn en Aŭgsburgo. Inter ili elstaras tri internaciaj SAT-Kongresoj, la 43-a en 1970, la 50-a en 1977 kaj la 70-a en 1997, tri naciaj Germanaj Esperanto-Kongresoj, la 56-a en 1978, la 63-a en 1985 kaj la 74-a en 1992, la 70-a Universala Kongreso de UEA en 1985, kaj krome blindula kaj ekumena kongresoj. En 1978 li aldone sukcesis pri inaŭguro de *Dr.-Ludwig-Zamenhof*-strato en Aŭgsburgo.

En la nekrologo pri li de februaro 2011 en la retejo de Bavara Esperanto-Ligo estis skribite ke "la supra nombro da aranĝoj evidentigas ke tiuj Esperantistoj, kiuj estis ofte trafataj per la ambicio de tia laboriga agemulo, estis kelkfoje malpli entuziasmaj ol li kaj la profitantoj de lia aktiveco pri la abundo da eventoj". Tiu frazo bele vortumas ke ofte en movadaj kunvenoj li elstaris per laŭtaj kaj tre rektaj opiniesprimoj de aparte energia kaj foje kolerema temperamento. Tial estis ŝanco por pli vasta aktivula partopreno en Bavara Esperanto-Ligo ke li paŝis en ties duan vicon de funkciuloj en 1998. Tamen lia energiemo klare antaŭenpuŝis la regionan Esperanto-movadon dum jardekoj.

Schmid estas aŭtoro de poemaro *La gaja forĝisto* (Aŭgsburgo, 1976), entenanta la poemojn "Inter la bavaroj", "En (kon)fi(d) kuracista atendejo", "La malpura maljunulino", "La savantaj formikoj", "Mia kuirarto", "Printempo", "La senco de la kristnaska festo", kaj "Pensoj pri la jarŝanĝo".

## Notoj 
Kategorio:Germanaj esperantistoj
Kategorio:Aŭgsburgo
Esperanto-Grupo Bremen

La **Esperanto-Grupo Bremen** (germana nomo *Esperanto-Gruppe Bremen*) estas landa ligo de Germana Esperanto-Asocio (GEA). Ĝi reprezentas la GEA-membrojn en la federacia lando Bremeno, subtenas la tutlandan asocion rilate al instruado kaj informado kaj plikonatigas la federacian landon al esperantistoj. Kunordiganto de la grupo ekde la 1980-aj jaroj estas la instruisto *Hellmut Grebe*. Aparte proksime la grupo kunlaboras kun la proksima regiona Esperanto-grupo *Subvisurgo* de la najbaraj distrikto Wesermarsch kaj distrikto Cuxhaven de Malsupra Saksio.

## Eksteraj ligiloj 
* oficiala retejo (esperantlingve kaj germane) kun apartaj subpaĝoj interalie pri la historio de la loka Esperanto-movado kaj pri la grupa organo simple nomata *"informilo"* 

Kategorio:Germanaj Esperanto-asocioj
Orlando Drummond

**Orlando DRUMMOND**, kies vera nomo estas  **Orlando Drummond Cardoso** (naskiĝis la  en Rio-de-Ĵanejro - 27-a de julio 2021) estis brazila aktoro de kino kaj televido, humuristo, specialigita en dublado. Li estis konata ĉefe por enkorpigi la karakteron de *Seu Peruo* en la spektaklo *Escolinha Profesoro Raimundo* kaj ankaŭ estis la voĉo de multaj personoj en desegnofilmoj kiel Scooby Doo, Alf, Popeye, inter aliaj.

## Biografio 
Naskiĝinta en Rio-de-Ĵanejro la  li komencis sian karieron en 1942 kiel zumisto, kaj kun la helpo de Paŭlo Gracindo, li eklaboris kiel dublanto. Li ankaŭ laboras kiel aktoro de kino en* Rei do Movimento* (1954) kaj *Caroço de Angu* (1955), poste faras la kompletan dubladon en la 1950-aj jaroj.

Li ankaŭ partoprenis en la telenovelo *Caça Talentos* kie li ludis la rolon de Zaratuŝtro 1996 ĝis 1998.

## Dublado 
* *Scooby-Doo* en ĉiuj serioj kaj filmoj por 35 jaroj;
* *Popeye* en ĉiuj programoj de la kompanio Herbert Richers;
* *Alf* (televido kaj desegnofilmo)
* *Vingador, Caverna do Dragão*;
* Gargamelo (*Smurfoj* en Brazilo (klasika serio) / Papai Smurf — *Smurfoj, filmaro* (2011);
* *Corujão* (Ursinho Puff);
* *Bionicão - O Show do Bionicão;
* Profesoro Sunfloro - *Tinĉjo*;
* Ternulo - *Neĝblankulino*;
* Blanka kuniklo — Alice in Wonderland (unua dublado);
* Sr. Smee — Peter Pan;
* Arkimedo — A Espada Era a Lei;
* Sr. Dawes Sênior — Mary Poppins (filmo, 1964) (unua dublado);
* João Pequeno — Robin Hood (filmo, 1973);
* Lafayette — The Aristocats;
* Hong Kong Fu — Hong Kong Fu kaj lia *alter ego* Penry;
* Dumdom — Tartaruga Touché;
* Pepe Legal (Quick Draw McGraw);
* Patolino (Daffy Duck) kaj Frajola (Sylvester) — Tiny Toons kaj Uma cilada para Roger Rabbit (*Who Framed Roger Rabbit'');
* The Thing — Fantastic Four;
* Yogi — Mini-Polegar kaj Yogi;
* Oliver Hardy — Laurel kaj Hardy;
* Generalo Patton —  Patton ;

### Investoj 
* Xena: A princesa guerreira, Os Fantasmas, Duck Dodgers, Duck Tales, Frango Robô, 101 Dalmatians: The Series, Woody Woodpecker, Felix the Cat, La Simpsonoj, Liga da Justiça Sem Limites, Família Dinossauros, Riquinho, Rocky II kaj Um maluco no pedaço.

## Referencoj 
## Eksteraj ligiloj 
* Orlando Drummond en IMDb

Kategorio:Brazilaj aktoroj
Kategorio:Dublado
6737 Okabayashi

'*6737 *Okabayashi'''* estas asteroido de la asteroida zono, malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.

## Nomo 
Ĝi estis nomita en memoro de la memlerninta amatora astronomo *Shigeki Okabayashi'' (1913–1944), malkovrinto de la novao V630 Sgr en 1936 kaj de la kometoj C/1940 S1 (Okabayashi-Honda), C/1939 H1 kaj C/1939 V1. Li laboris en la observatorio de Kuraŝiki de 1939 al 1941. Li mortis, reveninte de geologia enketo en Sumatro, kiam sia malsanulejo-ŝipo estis torpedita.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1993
Pasintjare en Marienbad

**Pasintjare en Marienbad** (france: ''L'Année dernière à Marienbad* estas franca drama filmo el 1961 reĝisorita de Alain Resnais. Per ĉi tiu filmo li gajnis la oran leonon je la Filmfestivalo de Venecio. Ĉi tiu eksperimenta filmo, en kiu linioj inter vero kaj fikcio malklariĝas, estas klopodo de Resnais por muldi la francan *Nouveau roman'' (novan romanon) en filmmuldilon, multfoje estas rigardata kiel mejloŝtono en la filmhistorio.

## Intrigo 
En luksa hotelo viro klopodas konvinki virinon ke ili, antaŭ unu jaro, jam renkontiĝis kaj interkonsentis ke ili denove renkontiĝos. La virino asertas ke ŝi ne memoras tion. La viraj gastoj faras pafekzercojn. Montriĝas ke la ludanto kiu ludas nimludon, kaj daŭre gajnas, estas la edzo de la virino. Finfine la viro kaj la virino kune forlasas la hotelon.

## Rolularo 
* Delphine Seyrig: virino
* Giorgio Albertazzi: viro
* Sacha Pitoëff: maljuna ludanto

## Eksteraj ligiloj 
* L'Année dernière à Marienbad en IMDb

Kategorio:Francaj filmoj
Kategorio:Filmoj aperintaj en 1961
Kategorio:Filmoj de Alain Resnais
6741 Liyuan

'*6741 *Liyuan'''* estas asteroido de la asteroida zono, malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.

## Nomo 
Ĝi estis nomita en honoro de *Li Yuan'', popularigo pri astronomio en Ĉina Popola Respubliko. Li ludis grandan rolon en la malfermo de la Planetario de Pekino en 1957 kaj gvidis la agadojn pri planetarioj en Ĉinio. Li publikigis pli ol 50 librojn pri sciencoj, inklude astronomio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1994
6738 Tanabe

'*6738 *Tanabe'''* estas asteroido de la asteroida zono, malkovrita la  de la japanaj astronomoj Kin Endate kaj Kazuro Watanabe elde la observatorio de Kitami en Abaŝiri-subgubernio, Hokajdo.

## Nomo 
Ĝi estis nomita en honoro de la japana astronomo *Hiroyoshi Tanabe*, de la Observatorio de Tokio. Inter 1953 kaj 1989 li studis la lumojn de la nokta ĉielo : li faris observojn de la *gegenschein'' elde la grundo; de la zodiaka lumo kaj de la ekstera korono per raketo. Li faris regulajn observojn de la aera lumo dum 33 jaroj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Kazuro Watanabe
Kategorio:Malkovrita de Kin Endate
Kategorio:Astronomiaj objektoj malkovritaj en 1993
FIAN

FIAN () estas internacia organizaĵo por homaj rajtoj, kiu aktivas unuavice por la manĝorajto. Ĝi havas ĉ. 3 600 membrojn en 60 landoj kaj landajn sekciojn en Aŭstrio, Barato, Belgio, Brazilo,  Filipinoj, Germanio, Ganao, Honduro, Meksiko, Norvegio, Svedio kaj Svislando. 

## Eksteraj ligiloj
*FIAN Internacia (angle, france kaj hispane)

Kategorio:Ne-registaraj organizaĵoj
La Corbière

:Krome *La Corbière* interalie estas parto de la komunumo Estavayer-le-Lac en la kantono Friburgo de Svislando.

''''* estas komunumo de Francio. Ĝi situas en la departemento *Haute-Saône* (prononco [], , arpitane *Hiôta-Sona*), en la regiono Burgonjo-Franĉkonteo (, prononco []) kaj en la historia regiono Franĉkonteo. Fine de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento *Lure* (france *arrondissement de Lure*), la orienta parto de la departemento, kaj al la kantono *''.

## Vidu ankaŭ 
* komunumoj de Haute-Saône

Kategorio:Komunumoj de Haute-Saône
Estavayer

**Estavayer** estas la nomo de la sekvantaj lokoj:

* **Estavayer-le-Lac** estas urbeto, komunumo, kaj ĉefloko de la distrikto Brojo en Kantono Friburgo en Svislando.
** **Estavayer-le-Lac (stacidomo)** estas fervoja stacio en Estavayer-le-Lac.

* **Estavayer-le-Gibloux** estas vilaĝo de la komunumo Le Glèbe de la distrikto Sarino en Kantono Friburgo en Svislando.
Landa Asocio de Meklenburgo-Antaŭpomerio

La **Landa Asocio Meklenburgo-Antaŭpomerio** (mallongigo **LAMA**, germana nomo *Landesverband Mecklenburg-Vorpommern*) estas landa ligo de Germana Esperanto-Asocio (GEA). Ĝi reprezentas la GEA-membrojn en la federacia lando Meklenburgo-Antaŭpomerio, subtenas la tutlandan asocion rilate al instruado kaj informado kaj plikonatigas la federacian landon al esperantistoj.

Tradicie la landa asocio aparte subtenatas fare de la loka Esperanto-grupo en Neubrandenburg, sed ankaŭ estas tradiciaj lokaj grupoj en la landa ĉefurbo Schwerin, en la marhavena urbego Rostock kaj en aliaj urboj. Jam ekde la jaro 1978 ĉiujare dum somera semajno borde de lago *Dreetzsee* en la proksimeco de la Brandenburgia komunumo Thomsdorf okazas la Somera Esperanto-Familia/Feria Tendaro (SEFT). Pliaj internaciaj renkontiĝoj estas neregulaj. La landa asocio aparte kunlaboras kun la aliaj naciaj kaj regionaj Esperanto-asocioj borde de la Balta Maro, en Pollando, Baltio, Skandinavio kaj nordokcidenta Rusio.

## Eksteraj ligiloj 
* oficiala retejo kaj de la Landa Asocio Meklenburgo-Antaŭpomerio kaj de la loka Esperanto-Societo Neubrandenburg (esperantlingve kaj germane)

Kategorio:Germanaj Esperanto-asocioj
.me

**.me** estas nacia domajno de plej alta nivelo por Montenegro.

Registrado estis lanĉita la 17an de julio 2008 je 15:00 UTC.

## Historio 
Nova domajno estis provizita al Montenegro la 24an de septembro 2007, post kiam en 2006 la lando dedividiĝis de Serbio, pro kio la domajno .yu malaktualiĝis.

En la tago, kiam la domajno iĝis disponebla por registrado, estis registritaj 20000 domajnaj nomoj en la zono .me.

Laŭ la stato je la 27a de decembro 2011 la serĉilo Google respondas la demandon site:.me per 878 000 000 rezultoj.

Ĉar la nomo de la domajno koincidas kun la angla vorto *me* (kiun eblas traduki kiel "al mi", "min", "mi"), la domajno estas ege populara. En la nuna tempo ekzistas tiaj adresoj de retejoj kiel about.me ("pri mi"), present.me ("prezentu al mi"), keep2.me ("retenu por mi"), ktp.

## Referencoj 
## Eksteraj ligiloj 
* Informoj de whois por la domajno .me en la retejo de IANA